dei de pt
mr
et sup
vid er t d
he dec vii li lxxii
el ex voirs walt
groochoet qd he
mtii ii eod le incip
s
It dea ka sleppers
de to xx st
vn baees h m
Cond zij allen lieden dat wouter groothoet soen wilen wouters ende
marie wijnants zijn huysvrouwe hebben opgedraghen en met rechte
verteghen een stuck hoofs met den gebruycke van eender heymelich
aldair staende en anden zijnen toebehoirten Dairop een huysken te
staen plach alsoet gelegen es inde dorpstrate achter thuys jacobs
solas consmakers tuschen de goede vrancx van mairbeke beckers
op deen zijde meester karels menekens regent vander pedagogien
joes groothoet
vander leken op dande ende de came geheten den gulden leeu op
de derde zijde met eenen doirganghe streckende vanden vors hove tot
opten egghe vanden ghevele vanden huyse des voirs jacops dat wilen
gielijs crauwels was ende van dien egghe voirt nederwairt xv
voete verre in welken doergang jan de leppe heeft zijn gaen
ende keeren tot den voirs egghe aen welken egghe de voirs jacop
vlas sall moegen houden hanghen eene doere also die dair nu hangt
om den voirs hoff dair mede te beheymene en af te sluyten
Ende den voirs doergang van dien egghe nederwairt bynnen
den voirs xv voeten en moegen de voirs jacop noch jan de leppe
noch henre nacomelinghen besitten van heurer beider erve voirs
becomen in enigher manien voirder dan dat de voirs jan de leppe
aldair onder den osyendrup vanden camhuyse daer aen staende sall
moegen hanghen een vert alsoe hoeghe datmen dair onder vueghlic
ende ombelett gaen mach om dair op te leggen des hem gelieven
sall Behoudelic in desen wairt dat de voirs jan de leppe oft
zijn nacomelinghen oft heur recht hebbende vanden huyse dat
de selve jan aldair besitt gelegen tuschen de voirs came ende
thuys des voirs jacops vlas hier namails vercochte oft vcochten
ende buyten zijnen oft henrex rechter lmagien ghinghe dat dan
tvoirs gebruyck ende bewind inden voirs doirgang den selven
goeden noch den besitten alsdan van dien niet meer volghen en sal
mair sullen de voirs jacop ende zijn nacomelinghe dien doirganc
ter stont moegen te hemwairt nemen ende besluyten ten eynde
vanden voirs xv voeten gemeten vanden voirs egge nederwts
op condicie oic dat de voirs jacop vlas erflic hebben sal zijne
gang zijnen gang over en dore den voirs doergang tot eewige
daghen tot den borreputte staende aen des voirs jans huys neven
deynde vanden selven doerganghe ende oic duntscap en tgebruyc
vanden selven putte alst hem gelieft om aldair water te halen
en anderssins niet It sal de voirs jacop moegen setten in zijne
ghevel tegen den voirs putte bynnen der helicht vander goeten
dair onder gelegen eenen morsel om dwater dair inne te ghieten